13.3.2023
MT
Il-Ġurnal Uffiċjali tal-Unjoni Ewropea
C 94/17
6) B’mod iktar ġenerali, l-Artikoli 49 u 56 TFUE u l-prinċipji ta’ ċertezza u ta’ effettività tal-protezzjoni legali, kif ukoll il-prinċipju tal-aspettattivi leġittimi jipprekludu leġiżlazzjoni nazzjonali bħal dik inkwistjoni fil-kawża prinċipali, li tipprevedi mingħand l-amministraturi tas-swali tal-Bingo l-ħlas ta’ miżata oneruża kull xahar għall-estensjoni teknika mhux prevista mill-atti ta’ konċessjoni oriġinali, ta’ ammont identiku għat-tipi kollha ta’ operatur u emendata minn żmien għal żmien mil-leġiżlatur mingħajr ebda relazzjoni pprovata mal-karatteristiki u mal-andament tar-relazzjoni konċessjonarja individwali?
(1) (2)
ĠU 2014, L 94, p. 1, rettifika fil-ĠU 2015 L 114, p. 24, u fil-ĠU 2018, L 82, p. 17.
ĠU Edizzjoni Speċjali bil-Malti, Kapitolu 6, Vol.
1, p. 246, rettifika fil-ĠU 2016, L 63, p. 44.
Talba għal deċiżjoni preliminari mressqa mill-Consiglio di Stato (l-Italja) fl-24 ta’ Novembru 2022 – Coral Srl vs Ministero dell’Economia e delle Finanze, Agenzia delle Dogane e dei Monopoli (Kawża C-730/22) (2023/C 94/18) Lingwa tal-kawża: it-Taljan Qorti tar-rinviju Consiglio di Stato Partijiet fil-kawża prinċipali Appellant: Coral Srl Appellati: Ministero dell’Economia e delle Finanze, Agenzia delle Dogane e dei Monopoli Domanda preliminari Id-Direttiva 2014/23/UE tal-Parlament Ewropew u tal-Kunsill tas-26 ta’ Frar 2014 dwar l-għoti ta’ kuntratti ta’ konċessjoni (1), sa fejn hija applikabbli u, fi kwalunkwe każ, il-prinċipji ġenerali li jirriżultaw mill-Artikoli 26, 49, 56 u 63 TFUE, kif interpretati u applikati mill-ġurisprudenza tal-Qorti tal-Ġustizzja, b’mod partikolari fir-rigward tal-projbizzjoni ta’ diskriminazzjoni, tal-obbligu ta’ proporzjonalità u tal-protezzjoni tal-kompetizzjoni u tal-moviment liberu tas-servizzi u tal-kapital, jipprekludu l-applikazzjoni ta’ regoli nazzjonali li permezz tagħhom il-leġiżlatur nazzjonali jew l-amministrazzjoni pubblika jistgħu, matul l-hekk imsejħa “estensjoni teknika” mġedda kemm-il darba matul l-aħħar għaxar snin fis-settur tal-konċessjonijiet tal-logħob, jaffettwaw b’mod unilaterali r-relazzjonijiet fis-seħħ, billi jintroduċu l-obbligu ta’ ħlas ta’ miżati tal-konċessjoni, li oriġinarjament ma kinux dovuti, u billi jżidu b’mod suċċessiv u kemm-il darba l-istess miżati, dejjem stabbiliti b’mod fiss għall-konċessjonarji kollha mingħajr distinzjoni skont id-dħul mill-bejgħ, u billi jimponu wkoll limitazzjonijiet ulterjuri fuq l-attivitajiet tal-konċessjonarji, bħall-projbizzjoni ta’ trasferiment tal-ħwienet u billi jissuġġettaw il-parteċipazzjoni fil-proċedura futura għall-għoti mill-ġdid tal-konċessjonijiet għall-isħubija tal-operaturi mal-istess estensjoni?
(1)
ĠU 2014, L 94, p. 1, rettifika fil-ĠU 2015, L 114, p. 24, u fil-ĠU 2018, L 82, p. 17.
Talba għal deċiżjoni preliminari mressqa mill-Bundesverwaltungsgericht (l-Awstrija) fil-25 ta’ Novembru 2022 – IJ und PO GesbR, IJ vs Agrarmarkt Austria (Kawża C-731/22) (2023/C 94/19) Lingwa tal-kawża: il-Ġermaniż Qorti tar-rinviju Bundesverwaltungsgericht Partijiet fil-kawża prinċipali Rikorrenti: IJ und PO GesbR, IJ